
1. BENDROSIOS NUOSTATOS

[bookmark: _Hlk66108372][bookmark: _Hlk66108994][bookmark: _Hlk65074749]1.1. Traukinių eismo organizavimo instrukcija 1435 mm pločio vėžės geležinkelių linijose   Šeštokai–Kaunas–Palemonas, Jiesia–Rokai 320/EV-I (toliau – Instrukcija) nustato traukinių eismo organizavimą, traukinių priėmimo, išleidimo ir pravažiavimo per geležinkelio stotis tvarką AB „LTG Infra“ (toliau – Bendrovė) valdoma 1435 mm pločio vėžės (toliau – 1435 mm vėžė) geležinkelių linijose Šeštokai–Kaunas–Kauno stoties Palemono kelynas, Jiesia–Rokai (toliau – linijos Šeštokai–Kaunas–Palemonas, Rokai–Jiesia), kai vadovaujantis 2021 m. birželio 16 d. Komisijos įgyvendinimo reglamento (ES) 2019/773 (toliau – OPE TSS) 4.2.1.2.2. papunktyje nustatytais reikalavimais geležinkelių infrastruktūros valdytojas privalo pateikti visą reikiamą informaciją geležinkelio įmonėms (vežėjams) bei kitoms įmonėms, kurios naudojasi viešąja geležinkelių infrastruktūra (toliau – Viešosios infrastruktūros naudotojai), reikalingą Viešosios infrastruktūros naudotojams Maršruto vadovui parengti.
1.2. Instrukcija skirta vadovautis geležinkelio įmonėms (vežėjams) ir (ar) remonto įmonėms, rengiančioms Maršruto vadovą ir kurių traukiniai, riedmenys ar kitos bėginės transporto priemonės važiuos linijose Šeštokai–Kaunas–Palemonas, Jiesia–Rokai.  


2. NUORODOS

2.1. Instrukcijoje pateikiamos nuorodos į šiuos dokumentus:
[bookmark: _Hlk57192298]2.1.1. ADV/003 Geležinkelių eismo taisykles, patvirtintas Lietuvos Respublikos susisiekimo ministro 1999 m. gruodžio 30 d. įsakymu Nr. 452;
2.1.2. Geležinkelių transporto eismo signalizacijos taisykles, patvirtintas Lietuvos Respublikos susisiekimo ministro 1997 m. gruodžio 30 d. įsakymu Nr. 483 „Dėl geležinkelių transporto eismo signalizacijos taisyklių patvirtinimo“;
[bookmark: _Hlk57192501]2.1.3. Pervažų įrengimo ir naudojimo taisykles, patvirtintas 2005 m. sausio 27 d. Lietuvos Respublikos susisiekimo ministro įsakymu Nr. 3-36 „Dėl pervažų įrengimo ir naudojimo taisyklių patvirtinimo“;
2.1.4. Galiojančios redakcijos Bendrovės generalinio direktoriaus sprendimą Dėl didžiausio leistino geležinkelio riedmenų važiavimo greičio geležinkelių tarpstočiais, geležinkelio stočių pagrindiniais, atvykimo bei išvykimo keliais;
2.1.5. 291/LG Geležinkelių eismo taisyklių tam tikrų punktų taikymo nuorodų aprašą, patvirtintą AB „Lietuvos geležinkeliai“ generalinio direktoriaus 2014 m. sausio 20 d. įsakymu Nr. Į-63 „Dėl 291/LG geležinkelių eismo taisyklių tam tikrų punktų taikymo nuorodų aprašo patvirtinimo“;
2.1.6. 292/LG Techninio geležinkelių naudojimo nuostatų tam tikrų punktų taikymo nuorodų aprašą, patvirtintą AB „Lietuvos geležinkeliai“ generalinio direktoriaus 2014 m. sausio 20 d. įsakymu Nr. Į-62 „Dėl 292/LG techninio geležinkelių naudojimo nuostatų tam tikrų punktų taikymo nuorodų aprašo patvirtinimo“;
[bookmark: _Hlk65847542]2.1.7. LTGI 262/E Geležinkelių transporto eismo valdymo žodinių įsakymų, nurodymų ir kitų pranešimų reglamentą patvirtintą AB „LTG Infra“ generalinio direktoriaus 2020 m. gruodžio 23 d. įsakymu Nr. ĮS(LGI)-613.


3. SĄVOKOS 

3.1. Instrukcijoje vartojamos sąvokos suprantamos taip, kaip jos apibrėžtos Geležinkelių eismo taisyklėse [2.1.1] ir Pervažų įrengimo ir naudojimo taisyklėse [2.1.3].
[bookmark: _Hlk38958724]

4. BENDROJI INFORMACIJA

4.1. 1435 mm vėžės pločio keliuose (toliau – 1435 mm vėžė) linijose Šeštokai–Kaunas–Palemonas, Jiesia–Rokai traukinių eismas tvarkomas telefono ryšiu.
4.2. Stoties budėtojo pokalbiams su traukinio mašinistais naudojamas GSM-R radijo ryšys.
4.3. 1435 mm vėžės linijose Šeštokai–Kaunas–Palemonas, Jiesia–Rokai esančių geležinkelio stočių stoties ribos žymimos ženklu „Stoties riba“.
4.4. 1435 mm vėžės linijose Šeštokai–Kaunas–Palemonas, Jiesia–Rokai traukinių važiavimo greitis nustatomas Bendrovės generalinio direktoriaus įsakymu [2.1.4].
4.5. 1435 mm vėžės linijose Šeštokai–Kaunas–Palemonas, Jiesia–Rokai naudojami Geležinkelių eismo taisyklėse [2.1.1] pateikti įspėjamieji lapeliai, kurie pažymimi spaudu „1435 mm pločio vėžė“.
4.6. 1435 mm vėžės traukinių eismui linijose Šeštokai–Kaunas–Palemonas, Jiesia–Rokai organizuoti ir eismo saugai užtikrinti vadovaujamasi šia Instrukcija ir:
4.6.1. 2.1.1 p., 2.1.2 p., 2.1.3 p., 2.1.5 p., 2.1.6 p., 2.1.7 p. nurodytais dokumentais, išskyrus šių dokumentų nuostatas, susijusias tik su 1520 mm vėže;
4.6.2. Šeštokų, Kalvarijos, Marijampolės, Vinčų, Kazlų Rūdos, Mauručių, Jiesios, Kauno, Rokų ir Kauno (Palemono) geležinkelio stočių (toliau – stotis) Stoties knygomis.
4.7. Sugedus visoms ryšių priemonėms, traukinių eismas 1435 mm vėže nutraukiamas.
4.8. Ūkinių traukinių eismas organizuojamas Geležinkelių eismo taisyklių [2.1.1] nustatyta tvarka.
4.9. Geležinkelių kelio remonto metu ir kitais šioje Instrukcijoje nenumatytais atvejais vadovaujamasi 4.6 p. nurodytais normatyviniais dokumentais ir Bendrovės generalinio direktoriaus įsakymais, reglamentuojančiais traukinių eismą 1435 mm vėže.
4.10. Į stoties centralizacijos valdymą neįjungtų centralizuotųjų, taip pat visų necentralizuotųjų 1435 mm vėžės iešmų kengės dažomos žalia spalva, kuri matoma tuomet, kai kengė užrakina prigludusią smailę. Toks kengių ženklinimas yra informacinio pobūdžio ir informuoja mašinistus apie atitinkamą iešmo kryptį bei kengės uždėjimo faktą.
4.11. 1435 mm vėžės linijose Šeštokai–Kaunas–Palemonas, Jiesia–Rokai keleivinių traukinių eismas draudžiamas.
4.12. 1435 mm vėžės linijose Šeštokai–Kaunas–Palemonas, Jiesia–Rokai prekinių traukinių prasilenkimas leidžiamas tik Marijampolės geležinkelio stotyje.

[bookmark: _Hlk38958783]5. EISMO ORGANIZAVIMAS

[bookmark: _Hlk57195804][bookmark: _Hlk66106620]5.1. EISMO ORGANIZAVIMAS TELEFONO RYŠIU

5.1.1. 1435 mm vėžės linijose Šeštokai–Kaunas–Palemonas, Jiesia–Rokai traukinių eismui organizuoti nustatomi šie tarpstočiai:
5.1.1.1. Šeštokai–Kalvarija;
5.1.1.2. Kalvarija–Marijampolė;
5.1.1.3. Marijampolė–Kazlų Rūda;
5.1.1.4. Kazlų Rūda–Jiesia;
5.1.1.5. Jiesia–Kaunas;
5.1.1.6. Jiesia–Rokai ;
5.1.1.7. Kaunas–Palemonas.
5.1.2. Tarpstočiuose, nurodytuose 5.1.1 p., organizuojant traukinių eismą telefono ryšiu, Vinčų ir Mauručių geležinkelio stotys nelaikomos skiriamaisiais punktais (kelskyromis).
5.1.3. 1435 mm pločio vėžės traukinys į 5.1.1 p. nurodytus tarpstočius išleidžiamas pagal stoties budėtojo GSM-R radijo ryšiu traukinio mašinistui perduodamą registruojamąjį stoties budėtojo įsakymą. 
[bookmark: _Hlk57203087]5.1.4. Sugedus stoties budėtojo GSM-R radijo ryšiui ir neveikiant GSM-R nešiojamos radijo stoties rezerviniam tinklui, 1435 mm vėžės traukinys į tarpstotį išleidžiamas pagal rašytinį E-13 formos leidimą.
5.1.5. GSM-R radijo ryšiu perduodamas stoties budėtojo įsakymas arba rašytinis E-13 formos leidimas suteikia 1435 mm vėžės traukinio mašinistui teisę važiuoti iki 5.1.1 p. nurodyto tarpstočio ribojančio stoties ženklo „Stoties riba“. Traukinio mašinistas, važiuodamas per Vinčų ir Mauručių stotis, ženklu „Stoties riba“ nesivadovauja.
5.1.6. Traukiniui artėjant prie Šeštokų, Kalvarijos, Marijampolės, Kazlų Rūdos, Jiesios, Kauno, Kauno (Palemono) ir Rokų stočių, traukinio mašinistas, iki stoties likus ne mažiau kaip 3 km, GSM-R radijo ryšiu turi susisiekti su atitinkamos stoties budėtoju ir pranešti apie traukinio artėjimą prie stoties bei išsiaiškinti važiavimo per stotį tvarką. 
5.1.7. Traukinio mašinistas iš Šeštokų, Marijampolės, Kazlų Rūdos, Jiesios, Kauno, Kauno (Palemono) ir Rokų stočių budėtojų GSM-R radijo ryšiu turi gauti registruojamąjį stoties budėtojo įsakymą dėl traukinio priėmimo į atitinkamą stoties kelią bei atvykimo maršruto parengimo, o iš Kalvarijos stoties budėtojo, tik dėl ženklo „Stoties riba“ pravažiavimo.
5.1.8. Jeigu traukino mašinistas, artėjančiam traukiniui prie 5.1.7 p. išvardytos stoties, negauna stoties budėtojo įsakymo, arba dėl kokių nors aplinkybių nepavyksta su juo susisiekti, privalo traukinį sustabdyti prie ženklo „Stoties riba“.
5.1.9. 1435 mm vėžės traukinio, vykstančio iš Kauno stoties į Jiesios stotį, lokomotyvui pravažiavus Kauno stoties ženklą „Stoties riba“, traukinio mašinistas GSM-R ryšiu apie tai informuoja Kauno stoties budėtoją. 
5.1.10. Traukinio priėmimo į stotį, išleidimo iš stoties ir praleidimo bei traukinio maršrutų parengimo tvarka nurodyta Stoties knygoje.

[bookmark: _Hlk66106649]5.2. EISMO SAUGOS UŽTIKRINIMAS GELEŽINKELIO PERVAŽOSE

[bookmark: _Hlk50554170]5.2.1. Traukinio mašinistas, likus ne mažiau kaip 3 km iki pervažos, kurią valdo stoties budėtojas ar pervažininkas, GSM-R radijo ryšiu informuoja pervažą kontroliuojančios stoties budėtoją apie artėjimą prie konkrečios pervažos. Stoties budėtojas uždaro pervažą arba duoda nurodymą pervažininkui uždaryti pervažą. Uždarius pervažą ar gavus iš pervažininko patvirtinimą, kad pervaža uždaryta, stoties budėtojas informuoja apie tai mašinistą.
5.2.2. Nepavykus susisiekti su stoties budėtoju ar negavus iš jo pranešimo apie pervažos uždarymą, mašinistas turi sumažinti greitį ir važiuoti per pervažą ne didesniu kaip 25 km/h greičiu, įsitikinęs, kad joje nėra kliūčių.
5.2.3. Linijose Šeštokai–Kaunas–Palemonas, Jiesia–Rokai esančių pervažų sąrašas ir jų valdymo būdas nurodytas Instrukcijos 1 priede.

6. BAIGIAMOSIOS NUOSTATOS

6.1. Instrukcijos savininkas Bendrovės Paslaugų teikimo Stočių eismo valdymas, kuris užtikrina Instrukcijos aktualumą ir esant poreikiui konsultuoja instrukcijos turinio klausimais.
6.2. Instrukcija peržiūrima / atnaujinama ne rečiau kaip kartą per 2 (du) metus, arba peržiūrima / atnaujinama papildomai atsiradus būtinumui atskirų instrukcijos punktų keitimui / naikinimui / naujų sukūrimui.

